钦定古今图书集成/理学汇编/经籍典/第059卷 > 宋
## 钦定古今图书集成/理学汇编/经籍典/第059卷 > 宋

### 文帝元嘉三年赐沮渠蒙逊周易

按《宋书文帝本纪》，不载。按《沮渠蒙逊传》，“元嘉三年，
世子兴国遣使奉表，请《周易》及《子集》诸书。太祖诏并
赐之，合四百七十五卷。”

### 明帝泰豫元年命侍臣于华林园含芳堂讲周易

按《宋书明帝本纪》，“帝即大位，旧臣才学之士，多蒙引
进，参侍文籍，应对左右。于华林园含芳堂讲《周易》，常
自临听。”